বিজয় কুমার (স্পোর্টস শ্যুটার)
সম্মানীয় ক্যাপ্টেন বিজয় কুমার শর্মা এভিএসএম, এসএম (জন্ম ১৯শে আগষ্ট ১৯৮৫) একজন ভারতীয় স্পোর্টস শ্যুটার। তিনি ২০১২ গ্রীষ্মকালীন অলিম্পিক ২৫ মিটার র‍্যাপিড ফায়ার পিস্তল ইভেন্টে রৌপ্য পদক জিতেছিলেন। বিজয় কুমার হিমাচল প্রদেশের হামিরপুর জেলার বারসার গ্রামের বাসিন্দা এবংভারতীয় সেনাবাহিনীর ডোগরা রেজিমেন্টের (১৬তম ব্যাটালিয়ন) একজন অবসরপ্রাপ্ত সুবেদার মেজর (ওয়ারেন্ট অফিসার ক্লাস ), যিনি পরে অনারারি ক্যাপ্টেন পদে উন্নীত হন। তিনিই একমাত্র ভারতীয় যিনি ২৫ মিটার দ্রুত র‍্যাপিড ফায়ার পিস্তলে পদক জিতেছেন।